stanford-oval/wikipedia huggingface dataset:
נוער חב"ד
המחלקות > ילדי המעשים הטובים

במחלקה חברים ילדים בכיתות א'-ד' בגילאי יסודי ממגוון המגזרים בישראל. המחלקה כוללת 5500 חניכים בכ-270 סניפים הפזורים ב-170 יישובים.
הרישום מתבצע דרך רכזי הסניפים ונפתח עם תחילת שנת הלימודים. כל ילד שנרשם מקבל ערכה ופנקס בו הוא צובר "קופונים" עבור מעשים טובים, עולה בדרגות וצובר פרסים.
נערכים שני מפגשים שבועיים בליווי מדריכות חניכות המחלקה הבוגרת ("בנות חב"ד"). המחלקה שמה דגש על הנחלת ערכים של מידות טובות, ערבות הדדית בזיקה למסורת ישראל.
בשנותיה הראשונות המחלקה פעלה רק באזור הדרום, אך החל משנת תשע"ג 2013 נוצר שיתוף פעולה עם ארגון צעירי אגודת חב"ד בישראל וסניפי המעשים הטובים הפכו לכ-300 מוקדים ברחבי הארץ.
בתקופת הקורונה נשלחה לכל חניך הביתה ערכה מהודרת מדי חודש על בסיסה התקיימו פעילות מקוונת משלימה, בנוסף לכך משודרת תוכנית בשם "השידורים הטובים" ביו טיוב.
פעם בחודש יוצא לאור העיתון "הטובים" ובו חדשות הארגון, תמונות, סיפורים, שעשועונים וברכות מזל טוב לחניכים שנולדו באותו חודש.
כל חניך מקבל מתנה והתייחסות אישית ביום הולדתו.
החל מכיתה א' החניכים מעורבים בפעילות התנדבותית כמו סיוע לקשישים, מאושפזים וחלוקת ערכות לשבתות וחגים.
מדי חודש נפגשות מדריכות המעשים הטובים באופן מקוון.
בנוסף למד"ציות, בהרבה סניפים פעילים מדריכים בוגרים בני 18 עד 60.
בעת כניסת שבת מתקיימות בסניפים רבים מסיבות שבת והילדות מדליקות נרות עם המדריכות; בחלק מהסניפים מתקיימת פעילות בימי שבת בבוקר או בצהריים.
המחלקות > מחלקת נוער בסיכון והכנה לצה"ל

המחלקה מיועדת לנערים שנשרו מבתים דתיים ועוסקת בהכוונה והכנה לקראת הגיוס לצה"ל.
המחלקות > הוצאה לאור

בשונה מארגונים אחרים, לכל אחת מהמחלקות יש עיתון המיוחד לה. העיתונים הם: "פנסאים צעירים" של הפנסאים, "נסיכות" של בת מלך, "לבנות" של בנות חב"ד ו"הטובים" לילדי המעשים הטובים. כמעט כל התוכן בעיתונים מגיע מהחניכים והחניכות עצמם. בנוסף לכך יוצאים לאור ספרים רבים וחוברות סביב ערכים חב"דיים.
צוות ההדרכה

המדריכים בארגון "הפנסאים" הם מתנדבים הלומדים בישיבה גבוהה. מנהלי הסניפים הם בעלי ניסיון חינוכי, חלקם בוגרי הארגון.
בתחילת השנה, לפני התחלת הפעילות, נערך כנס מנהלים ומדריכים המלווה בהרצאות וסדנאות, מדי כמה חודשים מנהלי הסניפים נפגשים לסיעור מוחות.
המדריכות ב"בת מלך" ו"בנות חב"ד" הן מתנדבות, חניכות המחלקות בעבר שעברו קורס מד"ציות ולרוב שימשו בתפקידי הדרכה במחני הקיץ של המחלקות.
בחודשי הקיץ מתקיימות פגישות מחוזיות עם הרכזות והמדריכות בכל אזור להפקת לקחים מהשנה החולפת. בחנוכה מתקיים סמינריון במתחם "נס הרים" של קק"ל עם הרצאות.
כל סניף מקיים מדי חודש אספת צוות.
בסוף השנה כל המדריכות מקבלות שי אישי ומדריכות מצטיינות זוכות בתעודת הצטיינות על פי המלצת החניכות והאימהות. פרט לכך מדי שנה נבחרת מדריכה השנה וזוכה במלגה.
מפעלים נוספים שמפעיל הארגון

זה בידיים שלי - תוכנית להקטנת החשיפה לסכנות ברשת.
אסק מי – מוקד בו יכולות בני נוער להציף באופן אנונימי שאלות וקשיים, ולקבל מענה מעשרות אנשי מקצוע.
מינוי רכזות לאיתור וסיוע לנערות בסיכון.
ערוץ וידאו ומשחקים לילדים - 'ערוץ חב"ד לילדים'
הנהלת הארגון

לנוער חב"ד אספה הכללית הכוללת חברי ועד וחברי ועדת ביקורת. המנכ"ל הוא יאיר בורוכוב והמזכ"לית היא חיה וולס. יו"ר ומייסד "הפנסאים" הוא הרב שמעון רבינוביץ' המחלקה מונה 35 רכזי סניפים, 80 אנשי צוות והדרכה. מנהלת מחלקת "בת מלך" היא חני גרינברג.
והיא מתחלקת לשתיים: 1. "בת מלך" - השכבה הצעירה ולה 80 רכזות סניפים ו-300 מדריכות; 2. "בנות חב"ד" – השכבה הבוגרת ולה 30 רכזות וכ-120 נציגות פעילות. מנהלת מחלקת "ילדי המעשים הטובים" היא פרדי ברוד ולה כ-300 רכזי סניפים ו-350 מדריכות. עומר רמון מרכז את מחלקת הנוער בסיכון וההדרכה לצה"ל.
סמל הארגון

סמל הארגון הוא המילה "חב"ד" כאשר כל אות נושאת צבע אחר, באופן המרמז על שלושת תחומי הפעילות של הארגון (בנים, בנות וקהילה).
בסמל מחלקת "הפנסאים" משולבת צורה של עמוד תאורה עם פנס המאיר את הרחוב, על פי דברי הרבי מלובביץ', שכל חסיד צריך להיות פנסאי ומופיע בו המשפט "מאירים את העולם על ידי לימוד התורה".
סמלה של מחלקת "בת מלך" מעוצב בצורת כתר, בהתאם לחזון שכל חניכה היא "בת מלך", כשם המחלקה, בשילוב המילים "בת מלך" בצורה גרפית, בה המילים יוצרות צורה של כתר ועליו יהלומים.
הסמל של מחלקת "המעשים הטובים" מעוצב בצורה המזכירה ילדים בגוונים שונים המשלבים ידיים אלו עם אלו, באופן המרמז על אופן עבודתה של המחלקה הפועלת עם מגוון האוכלוסיות בישראל.
לקריאה נוספת

חיים דוד לנדא ולוי מרינובסקי (מגישים), עבודה סמינריונית בנושא: ארגון נוער חב"ד, מנחה: ד"ר זאב זיוון, הפקולטה למדעי הרוח והחברה, הקריה האקדמית אונו, מועד ההגשה: י"א שבט ה'תשפ"א 24.1.2021, 38 עמודים.
הערות שוליים

1 2  מידע כללי, באתר גיידסטאר
1 2  שלמה מן, רגע לפני שהן קופצות למים: כך הוכשרו המדריכות של 'בת מלך', חב"ד און ליין, 8 ביולי 2021
↑  חברי ההנהלה של מועצת ארגוני הילדים והנוער, מסמך שמור, ינואר 2020, באתר וייבאק מאשין
1 2  מעצמת המועדונים: 400 המדריכות שיכבשו את הארץ, שטורעם.נט, ט' באלול תשע"ח
1 2  הרב יאיר בורוכוב מונה למנכ"ל 'ארגון נוער חב"ד', שטורעם.נט, כ"ה בסיון תשע"ז
1 2 3 4 5  הדס צורי, נסיכות על הבמה, משפחה חסידית, גיליון 1794, תשע"ט, עמ' 23-20.
↑  נכון לינואר 2019, אחרי בנות בתיה, פרחי הדגל ונוער מד"א, ראו מסמך שמור, באתר וייבאק משין
↑  נכון לינואר 2020, חברי ההנהלה של מועצת ארגוני הילדים והנוער, מסמך שמור, באתר וייבאק מאשין
↑  נוער חב"ד, באתר מועצת ארגוני הילדים והנוער
↑  ארגוני נוער, מינהל חברה ונוער, משרד החינוך
1 2  40 שנות אור: הקורונה לא עצרה את הכנס השנתי של 'בת מלך', שציין השנה את שנת הארבעים, רשמים מכנס שלא יישכח, נשי, מוסף לבנות, כפר חב"ד, גיליון 1896, עמ' 18–19, 31.
1 2  מנדי זילברשטרום, "הרבי העניק יחס אישי ל'בת-מלך": הגב' חסקינד בראיון נדיר, חב"ד און ליין, י' אב ה׳תשע״ז 2 באוגוסט 2017
1 2  ארגון הנוער "בת מלך" - ציוני דרך, באתר נשים משפיעות
1 2 3  עוצמת בנות המלך, נשי, משפחה חסידית, גיליון 1846, עמ' 20.
1 2 3  264 אבוקות אור, מוסף סוכות של שבועון כפר חב"ד,  ערב חג הסוכות תש"פ, עמ' 19-16.
↑  איך בין א לאמטערעשניק ● לדמותו של פנסאי, שטורעם.נט, ז' באדר א' תשע"א
↑  'בדרכה': 3,500 בנות בכנס 'בת מלך' עוצמתי ומרתק, באתר שטורעם.נט, י"ט בשבט תשע"ח
↑  מוסף החדשות של שבועון כפר חב"ד, חדשות חב"ד 1797, עמ' 8.
↑  גאוות יחידה: עוצמה ואחדות, למעלה מאלף בנות בכנס הפתיחה של בנות חב"ד תש"פ, מוסף החדשות של שבועון כפר חב"ד, עיתון חדשות חב"ד, 15 בנובמבר 2019, עמ' 8.
↑  "לצאת מהקופסה": 250 בנות חב"ד השתתפו בקורס מד"ציות, שטורעם.נט, א' בתמוז תשע"ו
↑  גם השנה: קורס מד"ציות של תנועת הנוער 'בת מלך', חב"ד אונליין, י"ח סיון ה׳תשע״ג 27 במאי 2013
↑  כנס 'ראלי' חנוכה ענק לפנסאים הצעירים, שטורעם.נט, ב' בטבת תשע"ו
↑  חנוכה בפנסאים: השירים המרגשים ● להאזנה, חב"ד אונליין, 1 בינואר 2017
↑  י"א ניסן בפנסאים: התוועדות חסידים ענקית, חב"ד אונליין, י"ט אדר ה׳תשע״ח 6 במרץ 2018
↑  תמונת הערב ● אלפי פנסאים מתקשרים לרבי, חב"ד אונליין, ב' תמוז ה׳תשע״ד, 30 ביוני 2014
↑  אלפי 'חיילי צבאות השם' יזעקו: "רצוננו לראות את מלכנו", שטורעם.נט, כ' בסיון תשע"ה
↑  היכל ארנה כמו שלא ראיתם מעולם! נמואל הרוש, תזמורת המנגנים, הפנסאים - חב"ד ג' תמוז \\ צבעים הפקות
↑  שבת הפנסאים זכתה להצלחה חסרת תקדים גלריית סיכום, שטורעם.נט, כ"ב בשבט תשע"ו
↑  הצבא החזק בעולם, מוסף החדשות של שבועון כפר חב"ד, חדשות חב"ד, י"ז בשבט תשע"ח, עמ' 4.
↑  מסע בר מצווה שלא יישכח, חדשות חב"ד, 26 בינואר 2020
1 2  אח חדש נולד לקינדערלאך, מוסף החדשות של שבועון כפר חב"ד, חדשות חב"ד, 6 בינואר 2021, עמ' 8
↑  מענדי קורטס, נערה חרדית סורבה להיכנס לכנסת; שאשא ביטון הפתיעה, כיכר השבת (אתר אינטרנט), 3 באוגוסט 2021
↑  הנוער המדהים של חב"ד צועד קדימה, שטורעם.נט, ג' בטבת תשע"ט
↑  הרבי מלובביץ', בהתוועדות י"ב תמוז תשכ"ב.
בית הספר האמריקאי הבין-לאומי באבן יהודה

| --- | --- |
בניין הספרייה וההנהלה
בניין הספרייה וההנהלה
 בית ספר
 על שם:  וולוורת ברבור 
 תקופת הפעילות:  1958–הווה (כ־67 שנים)
 שכבות לימוד:  א'–י"ב
 מספר כיתות:  34
 בעלי תפקידים
 באחריות:  משרד החינוך
 תלמידים
 :  550
 מיקום
 מיקום:  אבן יהודה
 מדינה:  ישראל ישראל
 קואורדינטות:  32°15′53″N 34°52′39″E﻿ / ﻿32.26476345277°N 34.877520251394°E﻿ / 32.26476345277; 34.877520251394
 wbais.net
  מפת מיקום  מפה דינמית   (למפת נתניה מוגדלת) בית הספר האמריקאי הבין-לאומי באבן יהודה(למפת נתניה רגילה) בית הספר האמריקאי הבין-לאומי באבן יהודה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר האמריקאי הבין-לאומי באבן יהודה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר האמריקאי הבין-לאומי באבן יהודה  heמפת  __ אבן יהודה [‌למפה דינמית של השרון‌]מצפון: __ נתניה מצפון וממזרח: __ מועצה אזורית לב השרון, __ קדימה צורן ממזרח: __ תל מונד ממערב ומדרום: __ מועצה אזורית חוף השרון tabBackground:;tabBorder:#aaa;defaultTab:0;
 
בית הספר האמריקאי הבין-לאומי באבן יהודה הוא בית ספר פרטי באבן יהודה.
הלימודים בבית הספר מותאמים לתוכנית הלימודים האמריקאית ומשרד החינוך האמריקאי, הלימודים נעשים בשפה האנגלית, מתחם בית הספר מכיל בתוכו גן ילדים, בית ספר יסודי, חטיבת ביניים ותיכון.
המקום נוסד ב-1958 בחסות שגרירות ארצות הברית בישראל, ונקרא על שם השגריר וולוורת ברבור, מתחם בית הספר הוקם בתחילתו בכפר שמריהו, ב-2007 עבר המתחם לאבן יהודה.
מורי בית הספר מחויבים להיות בעלי השכלה של תואר שני ומעלה, ובמסגרת פעילויות בית הספר מתקיימים מפגשים עם תלמידי בתי ספר אמריקאיים ברחבי העולם.
בית הספר מיועד לתת מסגרת חינוכית לילדים אשר הוריהם עובדים בישראל באופן זמני ואינם משתקעים בה. בעיקר ילדים של דיפלומטים, ספורטאים זרים או של עובדים הנמצאים ברילוקיישן בישראל. ועל כן אינם יכולים ללמוד במערכת החינוך הישראלית בעברית. מלבדם, חמישית מתלמידי בית הספר הם ישראלים. בעיקר תושבים חוזרים שכבר למדו במערכות חינוך דוברות אנגלית.
מבנה בית הספר

שטח בית הספר הוא כ-70 דונם והושקעו כ-150 מיליון שקלים בהקמתו.
בבית ספר נמצאת ספרייה בגודל של כ-2,600 מ"ר וכוללת 17 אלף ספרים בשפה האנגלית, בצמוד אליו קיים חדר אוכל ואודיטוריום בעל כ-400 מקומות.
מלבד המתקנים אשר משמשים לרוב ללימודים קיים במקום בריכה, חדר כושר, מגרשי טניס ואולם ספורט.
במקום יש כ-15 כיתות יסודי, 9 כיתות חטיבת ביניים ו-10 כיתות תיכון.
בכל הקמפוס כ-550 תלמידים.
הקמפוס ההיסטורי בכפר שמריהו, 1984

הכניסה לבית הספר עם לוגו AIS
דגלי ארצות הברית וישראל בכניסה לבית הספר
כיתה
כיתה
שיעור ספורט
שיעור במעבדה
שיעור מוזיקה
חצר בית הספר
חצר בית הספר
הערות שוליים

↑  תמר וילרפורט, איפה אפשר ללמוד אחרת, באתר כלכליסט, 26 בינואר 2009
↑  נעמה ריבה, תלמידים יקרים: שכר לימוד של 100 אלף שקל בשנה - ויש תמורה לאגרה, באתר Xnet‏, 19 באוגוסט 2014
חתונת הרפאים

| --- | --- |

כרזת הסרט בארץ
 בימוי:  טים ברטון, מייק ג'ונסון 
 הופק בידי:  טים ברטון אליסון אבייט
 תסריט:  ג'ון אוגוסט, קרוליין טומפסון, פמלה פטלר 
 שחקנים ראשיים:  ג'וני דפ הלנה בונהם-קרטר אמילי ווטסון טרייסי אולמן אלברט פיני ריצ'רד אי. גרנט ג'ואנה לאמלי
 מדבבים:  טרייסי אולמן כריסטופר לי דיפ רוי דני אלפמן מייקל גוף ג'ואנה לאמלי אלברט פיני ג'וני דפ אמילי ווטסון הלנה בונהאם-קרטר פול וייטהאוס ריצ'רד אי. גרנט ג'יין הורוקס 
 מוזיקה:  דני אלפמן 
 צילום:  פיט קוזצ'יק 
 מדינה:  הממלכה המאוחדת, ארצות הברית 
 חברת הפקה:  לייקה, Tim Burton Productions 
 חברה מפיצה:  האחים וורנר
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  7 בספטמבר 2005 ארצות הברית
 משך הקרנה:  76 דק' 
 שפת הסרט:  אנגלית 
 סוגה:  קומדיה רומנטית, סרט זומבים, סרט פנטזיה, סרט מוזיקלי 
 מקום התרחשות:  אנגליה 
 תקציב:  40,000,000‏$
 הכנסות:  117,195,061‏$
 הכנסות באתר מוג'ו:   corpsebride
 פרסים:  מועמד לפרס אוסקר לסרט המונפש הטוב ביותר
 אתר רשמי
 דף הסרט ב־IMDb
 
חתונת הרפאים (באנגלית: Corpse Bride) הוא סרט הנפשה בטכנולוגיית סטופ מושן (עצירת תנועה), שיצא לאקרנים בשנת 2005. הסרט בוים על ידי טים ברטון ומייק ג'ונסון, ומככבים בו ג'וני דפ והלנה בונהם-קרטר כמדבבים הראשיים. לסרט דמיון רב לסרט אחר של ברטון, "הסיוט שלפני חג המולד", בו שימש מייק ג'ונסון כאנימטור. בסרט גם מספר קווי דמיון לסרטו של ברטון "ביטלג'וס". עלילת הסרט מבוססת על אגדת עם יהודית-רוסית. הסרט היה מועמד לפרס אוסקר לסרט המונפש הטוב ביותר, אך לא זכה בו.
עלילה

עלילת הסרט מתרחשת בעיירה אירופאית קודרת בתקופה הוויקטוריאנית. צעיר ביישן בשם ויקטור ואן דורט (ג'וני דפ), בנם של מוכרי דגים נובורישים, נל וויליאם ואן דורט (טרייסי אולמן ופול וייטהאוס), עומד להינשא לוויקטוריה אברגלוט (אמילי ווטסון), בתם של אצילים רמי דרג אך עניים - מדליין ופיניס אברגלוט (ג'ואנה לאמלי ואלברט פיני). נישואים מאולצים אלה נועדו לרומם את מעמדם החברתי של הוריו של ויקטור מחד, ולהזרים כסף חדש להוריה המרוששים של ויקטוריה מאידך.
ויקטור אינו נלהב מנישואים אלו, עד אשר הוא פוגש את ויקטוריה ומתאהב בה. לאחר שקלקל ברוב התרגשותו את החזרות לחתונה, בורח ויקטור ליער בסיוע הכומר גאלסוולס (כריסטופר לי), שם הוא משנן את נדרי הנישואים שלו, תוך שהוא עונד את טבעת הנישואים על גזע עץ לכאורה, המזכיר בצורתו יד אדם. לפתע אוחזת ה"יד" בזרועו של ויקטור, וכלה-גווייה בשם אמילי (הלנה בונהם-קרטר) מופיעה מתוך האדמה, לבושה בשמלת כלה, ומכריזה כי ויקטור, בהישבעו את שבועת הנישואין כלפיה, הפך אותה לאשתו. אמילי מספרת כי נרצחה ביום חתונתה בעת שהמתינה לחתנה המיועד, ומאז היא מצויה בארץ המתים, בציפייה לחתן שיהיה מוכן לשאתה לאישה.
אמילי וויקטור מגיעים אל ארץ המתים המשעשעת, המוזיקלית והצבעונית - המהווה ניגוד מוחלט לארץ החיים האפלולית והקודרת. ויקטור מבקש לשוב אל ויקטוריה ארוסתו, אך אמילי שבה ומזכירה לו את שבועת נישואיו. ויקטור מתעתע באמילי ומשכנע אותה ואת הישיש החכם גוטניקט (מייקל גאו) להעלותם אל ארץ החיים, כביכול על מנת שתוכל אמילי להכיר את הוריו.
כאשר השניים מגיעים אל ארץ החיים, הולך ויקטור אל ויקטוריה, כדי להצהיר על אהבתו כלפיה. אמילי הנבגדת משמיעה לחש קסום ומחזירה את ויקטור ואת עצמה אל ארץ המתים.
בעת שוויקטוריה מנסה לשכנע את כומר העיירה ואת הוריה שוויקטור זקוק לעזרתה, כולאים אותה הוריה בחדרה ומתכננים לשדך אותה ללורד ברקיס ביטרן (ריצ'רד אי. גרנט), עשיר לכאורה שהופיע בעיירה. למעשה, מתכנן ברקיס להינשא לוויקטוריה על מנת לרצוח אותה ולגנוב את כספה.
מייהיו, הנהג של הוריו של ויקטור, נפטר זמן קצר לאחר מכן ויורד לארץ המתים. הוא מעביר לוויקטור את החדשות אודות אירוסיה של ויקטוריה. ויקטור, בחושבו כי ויקטוריה נישאת לברקיס מרצון, מחליט לנצל את הטוב שבמצב עד תום ומסכים לשתות רעל כחלק מטקס שייערך מעל פני האדמה, על מנת להפוך את נישואיו לאמילי לרשמיים.
במהלך התוהו ובוהו הנובע מעלייתם של המתים לעיירה, מבין ברקיס כי ויקטוריה חסרת פרוטה. ויקטוריה מגיעה אל הכנסייה, ומגלה כי ויקטור נמצא באמצע טקס שבסופו ימות. אמילי מבחינה במבטה האוהב של ויקטוריה אל ויקטור, ומבינה כי בנישואיה לוויקטור היא תגזול מהשניים חיים מאושרים כזוג. היא מניאה את ויקטור מלשתות את היין המורעל, ומאחדת אותו עם אהובתו. האיחוד נקטע בידי הלורד ברקיס, שמזכיר לקהל כי ויקטוריה מיועדת לו ומאיים עליה בחרב. אמילי מזהה באימה כי זהו החתן לו עמדה להינשא לפני שנרצחה.
גוטניקט אומר שאין מה להילחם בברקיס, מכיוון שהוא חי, וברקיס בביטחון מופרז ובזלזול, שותה את כוס היין המורעל. ברקיס מת מיד כשלאחר מכן כל המתים דוחפים אותו מחוץ לדלת אל מתחת לאדמה. אמילי נותנת את ברכתה לוויקטור וויקטוריה. ויקטור מנסה למחות, על מנת לעמוד בהבטחתו לאמילי, אך היא מצידה מרגיעה אותו ומסבירה כי הבטחתו כלפיה קוימה, והיא כעת חופשייה. כאשר עוזבת אמילי את הכנסייה, הופך גופה למאות פרפרים חופשיים, הממריאים אל הירח.
אריאל אטיאס (פוליטיקאי)

אריאל אטיאס (נולד ב-13 בנובמבר 1970, ט"ו בחשוון ה'תשל"א), הוא חבר הכנסת ושר לשעבר בממשלות ישראל מטעם סיעת ש"ס. בעבר היה בין ראשי ש"ס.
קורות חיים

אטיאס נולד בתל אביב וגדל בבני ברק. הוריו עלו ממרוקו ב-1968. אביו הרב חיים אטיאס הוא ממנהלי סמינר אור החיים בבני ברק. אמו, פדות, היא בתו של הרב רפאל ברדוגו, שהיה מרבני מקנס במרוקו ולאחר מכן בבני ברק. למד בישיבות הליטאיות "כנסת חזקיהו", "ברכת יצחק" ו"תורה אור".
בגיל 30 הצטרף לסוכנות כשרות "בד"ץ בית יוסף" וכעבור שנה וחצי מונה למנכ"ל הבד"ץ, אשר התרחב בתקופתו והפך מארגון קטן לארגון בעל מחזור של מאות מיליוני שקלים.
בשנת 2004 הורשע בעבירה של בנייה ללא היתר של תוספת לדירתו. באותה שנה הוצא צו הריסה לתוספת, אך הצו לא מומש, ואטיאס החל בהליכים לקבלת אישור לבנייה.
בתוך שנים מועטות הפך אטיאס למקורבו של מנהיג ש"ס הרב עובדיה יוסף וכתוצאה מכך לאחד האנשים החזקים בש"ס. למרות היותו אלמוני יחסית, הוצב במקום ה-5 ברשימת ש"ס לכנסת ה-17, ונבחר לכהן כחבר הכנסת מטעמה ולשר התקשורת בממשלת אולמרט, החל מיום כינונה, במאי 2006.
בין פעולותיו כשר התקשורת - מכרז לזיכיון בהפעלת תחנת רדיו אזורית חרדית-ספרדית. קודם כניסתו למשרד התקשורת נסגרו תחנות רדיו דתיות פיראטיות ("ערוצי הקודש"), ואף הוגש כתב אישום נגד השדרן החרדי שמואל בן עטר שנדון למאסר בפועל. בעקבות המכרז החלה הפעלת רדיו קול ברמה. אטיאס פעל לרפורמות בענף התקשורת במשך כל כהונתו, עם יישום חוק ניידות המספרים, שאותו אישרה ב-2005 שרת התקשורת דליה איציק, חוק דואר זבל, ועוד. כן פעל לחייב חברות הסלולר להודיע בפני מתקשרים על הפניה לתא קולי.
הרפורמה המרכזית שקידם הייתה כניסתם של המפעילים הווירטואליים לשוק הסלולר. החל באימוץ מסקנות חברת הייעוץ NERA, דרך הקמת ועדת גרונאו (בראשות פרופ' ראובן גרונאו) לגיבוש המלצות מפורטות וקביעת מדיניות בעקבות המסקנות, וכלה בגיבוש טיוטת רישיון למפעילים וירטואליים.הרפורמה הושלמה על ידי מחליפו, משה כחלון.
בבחירות לכנסת ה-18 הוצב במקום השני ברשימת ש"ס לכנסת, ונבחר לכנסת לאחר שש"ס זכתה ב-11 מנדטים. לאחר הקמת הממשלה ה-32 מונה לשר השיכון. בתפקידו זה פעל להקמת עיר חרדית בחריש, דבר שנכשל בשלב המכרז.
לקראת הבחירות לכנסת התשע עשרה מונה על ידי מועצת חכמי התורה להשתלב בהנהגת ש"ס לצד אריה דרעי ואלי ישי והוצב במקום השלישי ברשימה. במאי 2013 נבחר אריה דרעי ליו"ר יחיד ואטיאס נבחר ליו"ר הסיעה בכנסת.
ב-19 ביוני 2014 הודיע אטיאס על התפטרותו מהכנסת, ההתפטרות נכנסה לתוקף ב-22 ביוני. לקראת הבחירות לכנסת העשרים ב-2015 הוצב אטיאס במקום ה-120 הסמלי ברשימת ש"ס לכנסת.
בשנת 2024 מונה על ידי מועצת חכמי התורה לרכז את המשא ומתן ולבחון פתרונות ואפשרויות בנושא גיוס בני הישיבות, מטעם תנועת ש"ס והמגזר החרדי.
משפחתו

אטיאס נשוי, אב לשישה ומתגורר בשכונת הר נוף בירושלים. אחיו הרב אברהם אטיאס משמש כאב"ד בבית דינו של הרב נסים קרליץ בבני ברק, ואחיו הרב בנימין אטיאס הוא רבה הספרדי של פתח תקווה.
הערות שוליים

↑  מיכל מרגלית, ‏שר השיכון אטיאס לא ציית לצו הריסה על בנייה לא חוקית, באתר גלובס, 25 באוקטובר 2011
↑  הודעת משרד התקשורת, ניידות המספרים יוצאת לדרך, באתר משרד התקשורת, 28 בנובמבר 2007
↑  הודעת משרד התקשורת, הודעות פרסומת בלתי רצויות, באתר משרד התקשורת, 1 באפריל 2008
↑  הודעת משרד התקשורת, הסדרת שירותי 1-800, באתר משרד התקשורת, 7 באפריל 2008
↑  הודעת משרד התקשורת, קביעת תעריף אחיד בתקופת התחייבות, באתר משרד התקשורת, 30 באוקטובר 2008
↑  הודעת משרד התקשורת, עקרי הדו"ח בעניין מפעילים סלולריים וירטואליים, באתר משרד התקשורת, 20 בספטמבר 2007
↑  הודעת משרד התקשורת, ועדת גרונאו לגיבוש המלצות מפורטות בדבר מדיניות וכללי התחרות בתחום התקשורת בישראל מתכנסת היום לישיבה ראשונה, באתר משרד התקשורת, 6 בפברואר 2007
↑  הודעת משרד התקשורת, ועדת גרונאו הגישה היום לשר התקשורת אריאל אטיאס את המלצותיה, באתר משרד התקשורת, 12 במרץ 2008
↑  הודעת משרד התקשורת, כללי התחרות בתחום התקשורת בישראל, באתר משרד התקשורת, 13 באוגוסט 2008
↑  הודעת משרד התקשורת, משרד התקשורת פועל לכניסתם של מפעילים סלולרים נוספים, באתר משרד התקשורת, 6 בינואר 2009
↑  הממשלה אישרה את הקמת העיר החרדית חריש בנחל עירון, באתר גלובס, 14 במרץ 2010.
↑  ח"כ אריאל אטיאס התפטר מהכנסת, באתר ynet, 19 ביוני 2014
↑  ירון דרוקמן וסער הס, נשיא, שר, משורר, רב: מי במקום ה-120?, באתר ynet, 30 בינואר 2015
↑  ישראל כהן, מגזין הקהילות גיליון 36, איגוד עמלי התורה, ירושלים ה'תשפ"ד
| שרי הדואר והתקשורת בממשלות ישראל |
| --- | --- | --- |
| שרי הדואר | מרדכי נורוק • יוסף בורג • ישראל ברזילי • בכור-שלום שטרית • בנימין מינץ • אליהו ששון • ישראל ישעיהו-שרעבי • אלימלך-שמעון רימלט |  |
| שרי התקשורת | שמעון פרס • אהרן אוזן • יצחק רבין • מנחם בגין • מאיר עמית • יצחק מודעי • יורם ארידור • מרדכי צפורי • אמנון רובינשטיין • גד יעקבי • רפאל פנחסי • משה שחל • שולמית אלוני • לימור לבנת • בנימין בן אליעזר • ראובן ריבלין • אריאל שרון • אהוד אולמרט • דליה איציק • אברהם הירשזון • אריאל אטיאס • משה כחלון • גלעד ארדן • בנימין נתניהו • צחי הנגבי • איוב קרא • דודי אמסלם • יועז הנדל • איתן גינזבורג • יועז הנדל • שלמה קרעי |  |
בנימין אטיאס

| --- | --- |

 לידה:  1968 (בן 57 בערך) תשכ"ח תל אביב 
 מדינה:  ישראל 
 מקום פעילות:  ישראל
 
 תפקידים נוספים:  הרב הראשי של פתח תקווה
 
הרב בנימין (בינו) אטיאס (נולד בשנת תשכ"ח, 1968) הוא הרב הראשי הספרדי ואב"ד בפתח תקווה.
קורות חייו

נולד בבני ברק, כחודשיים לאחר שהוריו עלו ממרוקו עם שלושת ילדיהם הגדולים. אביו, הרב חיים אטיאס, הוא ממנהלי סמינר אור החיים בבני ברק. אמו, פדות, היא בתו של הרב רפאל ברדוגו, שהיה מזקני רבני מקנס שבמרוקו. אחיו, אריאל אטיאס (פוליטיקאי), היה חבר כנסת, שר וממנהיגי מפלגת ש"ס. אחיו, הרב אברהם אטיאס, הוא אב"ד בבית הדין של הרב ניסים קרליץ בבני ברק. גדל בבני ברק, למד בישיבת משכן יעקב בחיפה ולאחר מכן בישיבת "היכל התורה" (פרשבורג) בירושלים. בשנת 1990 נישא לאורלי קקון.
לאחר נישואיו למד לרבנות ודיינות בכולל "הליכות עם ישראל" בקריית אונו. שימש גם כמשגיח כשרות ומפקח מטעם הרבנות פתח תקווה ובד"ץ בית יוסף.
בשנת 1995 הוסמך לרבנות ובשנת 2002 קיבל כושר לדיינות. כיהן כדיין בית הדין לממונות בקריית אונו בראשות הרב רצון ערוסי. בשנת 2004 עלה שמו כמועמד לדיינות בבית הדין הרבני, ובשנת 2007 התמנה לדיין מטעם הרבנות הראשית לישראל וכיהן בבית הדין הרבני בתל אביב.
הרב אטיאס היה חבר מכון "המאור" בראשות הרב דניאל ביטון, והשתתף במספר פרויקטים של המכון, ובהם הוצאתו החדשה של ספר ארבעה טורים וכן פירוש על התלמוד ירושלמי.
בשנת 2010 עלה שמו על ידי מפלגת ש"ס כמועמד למשרת מנהל בתי הדין הרבניים, ומשלא נבחר עלה שמו לכהונת הרב הספרדי של העיר פתח תקווה. ב-21 בפברואר 2012, לאחר 15 שנים שבהן לא היה רב ראשי ספרדי בפתח תקווה וכשלוש שנים שבהן לא היה רב ראשי כלל לעיר, נבחר הרב אטיאס לתפקיד, יחד עם עמיתו האשכנזי, הרב מיכה הלוי. לאחר בחירתו עתר יושב ראש המועצה הדתית בעיר לבג"ץ לפסול את הבחירה, בטענה שהוא הודר מוועדת הבחירות מטעמים פוליטיים. בית המשפט העליון הוציא צו על תנאי המורה לשר הדתות להסביר כיצד התנהל הליך הבחירה, ולאחר הדיון פסק הבג"ץ שהמינוי היה תקין.
מתגורר בשכונת הדר גנים-עמישב בפתח תקווה.
הערות שוליים

↑  עידן יוסף, הפנים החדשות של בתי הדין, באתר News1 מחלקה ראשונה, 3 בנובמבר 2007
↑  פסק הדין, 22 בנובמבר 2012.
שבאנה מחמוד

שבאנה מחמוד (באנגלית: Shabana Mahmood; באורדו: شبانہ محمود; נולדה ב-17 בספטמבר 1980) היא עורכת דין המכהנת כשרת המשפטים וכלורד צ'נסלור מטעם מפלגת הלייבור.
ביוגרפיה

מחמוד ואחיה התאום נולדו ב-1980 בברמינגהאם. אביה, מחמוד אחמד, הוא מהנדס שעבודתו בתחום התפלת מים הובילה את המשפחה להתגורר בשנים 1981–1986 בעיר טאיף בערב הסעודית. עם שובם לברמינגהאם רכשו הוריה של מחמוד חנות מכולת שכונתית ואימה של שבאנה, זובידה, עבדה בה. כנערה חלמה מחמוד להיות עורכת דין, אך החלה להיות מעורבת בפוליטיקה מקומית כשאביה אחמד נבחר לעמוד בראש הסניף המקומי של מפלגת הלייבור, והיא סייעה לו בהתמודדות בבחירות המקומיות.
מחמוד סיימה ב-2002 תואר ראשון באוניברסיטת אוקספורד, וקיבלה ב-2003 מלגה כדי להשלים את הכשרתה כעורכת דין, עם התמחות בשיפוי מקצועי.
קריירה פרלמנטרית

לקראת הבחירות הכלליות ב-2010 הציגה מחמוד את מועמדותה לפרלמנט מטעם הלייבור במחוז הבחירה ברמינגהאם ליידיווד, במקומה של חברת הפרלמנט קלייר שורט שהודיעה על פרישה מהחיים הפוליטיים. בבחירות עצמן נבחרה מחמוד ברוב של 55.7% מהקולות. היא וחברות הפרלמנט רושנרה עלי ויסמין קורשי היו חברות הפרלמנט המוסלמיות הראשונות בבריטניה.
במהלך כהונתו של אד מיליבנד כיושב ראש האופוזיציה היא כיהנה בממשלת הצללים שלו כשרה לענייני בתי הסוהר, שרה לענייני השכלה גבוהה ושרת כספים במשרד האוצר. מחמוד נבחרה מחדש בבחירות הכלליות של 2015 עם רוב של 73.6% מהקולות, ומונתה בקבינט הצללים כשרה בכירה במשרד האוצר.
בבחירות להנהגת מפלגת הלייבור שנערכו באותה שנה היא תמכה במועמדותה של איווט קופר, ולאחר שזו הפסידה במירוץ לג'רמי קורבין הודיעה מחמוד על פרישה מממשלת הצללים על רקע אי הסכמתה עם מדיניותו הכלכלית של יושב הראש הנבחר. ב-2016 נבחרה מחמוד נבחר לייצג את סיעת הלייבור בוועד הפועל של המפלגה, וסירבה שוב לתפקיד בממשלת הצללים של קורבין. בהמשך אותה שנה היא תמכה באוון סמית' בניסיון הכושל להחליף את קורבין בהנהגת הלייבור.
מחמוד שמרה על מקומה בפרלמנט גם בבחירות הבזק של 2017, עם רוב של 82.7% מהקולות, ושוב בבחירות הכלליות של 2019 עם 79.2% מהקולות. בסבב המינויים בממשלת הצללים שנערך במאי 2021 מונתה מחמוד כמנהלת ארצית של הקמפיין של מפלגת הלייבור, במקומה של אנג'לה ריינר.
בספטמבר 2023 מינה קיר סטארמר את מחמוד לתפקיד שרת המשפטים בממשלת הצללים, ובאותו חודש היא נכללה ברשימת 20 אנשי השמאל המשפיעים ביותר בבריטניה של הניו סטייטסמן. ב-5 ביולי 2024 עת ניצחה המפלגה בבחירות הכלליות בממלכה המאוחדת, מונתה ללורד צ'נסלור.